**Bilješka s 1. Sjednice Vijeća roditelja OŠ Tone Peruška održane 02. 10. 2015. u 17:00 h**

**Dnevni red:**

**1)Odabir zapisničara (popis prisutnih članova)**

**2) Biranje novog predsjednika i zamjenika na period od 4 godine**

**3) Plan rada VR u školskoj godini 2015./2016**

**4) Usvajanje Školskog kurikuluma 2015./2016**

**5)Usvajanje plana i programa rada 2015./2016**

 **6)Prijedlog da stalni zapisničar VR bude djelatnik škole**

**7)Razglas škole**

**8)Informacija o primljenom dopisu – VR vrtićke i osnovnoškolske djece grada Pule**

**9) Razno**

**Ad 1.) Odabir zapisničara** (popis prisutnih članova, verifikacija zapisnika s prošle sjednice VR i prihvaćanje Dnevnog reda)

a) Sjednici je nazočilo 10 roditelja, 6 roditelja je nenazočno (4 roditelja je opravdalo svoj izostanak).

b) Zapisnik s prošle sjednice VR jednoglasno je prihvaćen.

 c) Dnevni red jednoglasno je prihvaćen.

**Ad 2) Biranje novog predsjednika i zamjenika na period od 4 godine**

Gosp. Zović izvjestio je nazočne roditelje da mu je istekao mandat te upitao ima li kandidata za novi mandat predsjednika Vijeća roditelja. Za kandidaturu su predložena 3 člana: Sanja Štern-Vukotić, Dražen Vukotić i Kristijan Zović. Većinom glasova VR za novog predsjednika VR izabran je gosp. Kristijan Zović.

Za zamjenika predsjednika VR predložene su dvije kandidatkinje: Dragana Pejkić i Sanja Štern-Vukotić. Većinom glasova za zamjenicu predsjednika VR izabrana je Sanja Štern-Vukotić.

Za zapisničara većinom glasova odabrana je gđa Sanja Štern-Vukotić.

**Ad 3) Plan rada VR u školskoj godini 2015./2016**

Dogovoreno je da će se iduće sjednice VR održati:

 -2. Sjednica VR- 23. 11. 2015. u 18:00 h

 -3. Sjednica VR- 22. 02. 2016. u 18:00 h

 -4. Sjednica VR- 23. 05. 2016. u 18:00 h

Sjednice VR održavat će su u učionici br. 7 (učionica stranih jezika).

Dogovoreno je da predstavnici VR u svome razredu, na početku svakoga roditeljskog sastanka, ukratko izvijeste ostale roditelje o zaključcima s prethodne sjednice VR.

Bilješke sa sjednica VR bit će, kao i dosad, objavljene na web str. Škole kako bi svi zainteresirani roditelji bili upoznati s radom VR.

Predloženo je da se bilješke sa sjednica VR verificiraju putem e-mail-a kako bi se što prije objavile na web str. škole, a zapisnik se verificira, kao i dosad, na sljedećoj sjednici VR. Bilješka je skraćena verzija zapisnika.

Prijedlozi su jednoglasno prihvaćeni.

**Ad 4) Usvajanje Školskog kurikuluma 2015./2016**

Prije sjednice Kurikulum je objavljen na web str. škole kako bi se roditelji mogli upoznati s njime.

Predstavnica razreda predložila je da se napravi standardizirani plan odlazaka na izlete i ekskurzije od 1.-8. razreda. Naime, događa se da neke generacije odlaze samo na jednodnevne izlete (osim 8. raz.), a neke pak svake godine idu na višednevne izlete- školske ekskurzije. Istaknula je da takav pristup nije pedagoški primjeren i da znatno financijski opterećuje roditelje, posebice one koji imaju više djece školske dobi. Pročitala je čl. 8. st. 6. Pravilnika o izvođenju izleta, ekskurzija i drugih odgojno-obrazovnih aktivnosti izvan škole iz kojeg je vidljiva preporuka MZOS-a o izvođenju izleta i ekskurzija. Višednevna izvanučionička nastava preporuča se kao škola u prirodi (3. ili 4. raz.) i završni razred (8. raz.) OŠ.

Ravnatelj je odgovorio da postoje određene mogućnosti pomoći roditeljima koji financijski ne mogu pokriti troškove izleta i ekskurzija (npr. Crveni križ škole). Roditelji su primijetili da ti fondovi ne mogu pokriti tolike troškove u tim iznosima (npr. trodnevna ekskurzija košta cca 1400 kn po učeniku). Tkđ. su neki roditelji napomenuli da postoje veće potrebe za financijskom pomoći roditelju (npr. nabava udžbenika i šk. pribora,..) od sufinanciranja cijene ekskurzija svake godine. Tkđ. su neki roditelji iznijeli osobna neugodna iskustva neodlaska na izlete zbog nemogućnosti plaćanja istih.

Roditelji su suglasni u mišljenju da će lakše financijski podnijeti 2 školske ekskurzije (npr. 4. i 8. raz.) koje su višednevne, a da ostali razredi idu na jednodnevne školske izlete. Tako niti jedna generacija učenika neće biti diskriminirana, a roditelji će puno lakše moći planirati financijske izdatke. Osobito je važno da naša škola bude i u tom pogledu socijalno osjetljiva.

Ravnatelju je predloženo da ove prijedloge u svezi izleta i ekskurzija iznese učiteljima na Učiteljskom vijeću kako bi se u Kurikulumu za sljedeću školsku godinu izvršila standardizacija izvanučioničke nastave.

I ovoga puta, kao i na prethodnim sjednicama, roditelji su apelirali da se s djecom ne razgovara o izletima i ekskurzijama prije negoli se o tome obavijeste roditelji.

Tkđ. je apelirano da učitelji, ukoliko primijete/pretpostave da neko dijete ne može/ne želi ići na izlet ili ekskurziju zbog lošije materijalne situacije u obitelji, o tome ne razgovaraju s djetetom (posebice ne u razredu), nego isključivo s roditeljem.

Nakon plodne i konstruktivne diskusije doneseni su sljedeći zaključci:

**Zaključak:**

1. prijedlog VR je da budu dva višednevna izleta (ekskurzije) tijekom školovanja u OŠ (npr. 4. i 8. raz.), a ostali razredi idu na jednodnevne izlete
2. sugerira se standardizacija destinacija i okvirni troškovnik
3. VR će se s ovim zaključcima pismeno obratiti ravnatelju i Učiteljskom vijeću.

**Ad 5) Usvajanje plana i programa rada škole za 2015./2016. g.**

Ravnatelj je nazočnim roditeljima prezentirao Godišnji plan i program rada škole u šk. g. 2015./2016. Poseban naglasak stavio je na planirane investicije: izgradnja dvorane na prostoru iza škole, završno uređenje i opremanje kuhinje i blagavaonice, Zatvaranje terase na 1. katu aluminijskom ili pvc stolarijom, zamjena električne instalacije, instalacija internetske mreže u školi i prilagodba opreme za uvođenje e-imenika, zamjena ili popravak unutarnjih vrata u učionicama i ostalim prostorima škole te ugradnja video nadzora u prostore škole.

GPiP škole jednoglasno je prihvaćen.

**Ad 6)Prijedlog da stalni zapisničar VR bude djelatnik škole**

Predloženo je da stalni zapisničar VR bude djelatnik škole. Ravnatelj je napomenuo da je to teško ostvarivo jer to nije u opisu posla djelatnika škole.

Kako je otpala ta mogućnost, za stalnog zapisničara predložena je gđa Sanja Štern-Vukotić što je ona i prihvatila.

Zaključak: Stalni zapisničar VR je gđa Sanja Štern-Vukotić.

**Ad 7) Razglas škole**

Ravnatelj je izvjestio roditelje o sakupljenoj svoti za nabavu školskog razglasa. Sakupljeno je 3 645,00 kn što nije dovoljno za nabavu razglasa ( cijena razglasa je oko 8 000, 00kn).

Predloženo je da se ponovi akcija sakupljanja dobrovoljnih novčanih sredstava od roditelja putem učenika. Ravnatelj je napomenuo da će novac sakupljen od prodaje božićnih čestitki i ukrasa biti namijenjen toj svrsi, a ostatak do potrebnog iznosa za kupovinu razglasa podmirit će škola.

Prijedlog je jednoglasno prihvaćen.

Zaključak:

-ponovit će se akcija dobrovoljnog sakupljanja novaca za nabavu školskog razglasa od strane roditelja putem učenika

**Ad 8)Informacija o primljenom dopisu – VR vrtićke i osnovnoškolske djece grada Pule**

Gosp. Zović upoznao je nazočne roditelje s dopisom i ukratko objasnio o čemu se radi. Grad Pula je prošle godine smanjio subvencije za prijevoz i marendu osnovnoškolskih učenika, te povećao udio roditelja u plaćanju vrtića i ukinuo popust na 2. dijete u vrtiću. VR vrtićke i osnovnoškolske djece grada Pule pokušava iznaći način da grad vrati subvencije na prijašnju razinu. Dosad su uspjeli vratiti subvenciju za 2. dijete u vrtiću.

Stav roditelja je da i dalje budu uporni u svojim nastojanjima vraćanja subvencija na prijašnju razinu.

**Ad 9) Razno**

1. Osiguranje učenika

Predloženo je da ubuduće odabir osiguranja učenika bude u nadležnosti VR-a

1. Štrajk prosvjetnih djelatnika

VR jednoglasno je podržalo štrajk prosvjetnih djelatnika, te je dogovoreno da će se,ukoliko bude potrebe, na iduću sjednicu pozvati školska sindikalna povjerenica kako bi iznijela sve detalje štrajka i odgovorila na eventualna pitanja roditelja

Sjednica je završila u 19.30 h.

Predsjednik Vijeća roditelja:

Zović Kristijan